Guido Gozzano/Ij toton
Artorn

Ij Toton 

Ant ij canton dij'autar, le man unie
divotament a récito 'l rosari
'd figure piegà 'n doi, già un pòch rupìe,
anluminà dë sbies dai lampadari.

L'han tute 'd moviment ritardatari,
j'istesse facie smòrte e pòch patìe;
as saluto tra 'd lor, sërcand un rije
mincionador, e as guardo a l'incontrari.

A smia ch'a stërmo con na serta cura
'l mal 'd sentisse, a tut moment ch'a-i passa,
pì sensa miola e l'anima pì scura.

E a seurto, un-a dòp l'autra, dë scondion:
squasi ch'a-i fussa, ant l'aria greva e bassa,
quaichdun ch'a-i pija an bala për jë spron.

Leteratura piemontèisa
Guido Gozzano